Harald Ulrik Sverdrup (1813–1891)

Harald Ulrik Sverdrup (1813–1891) var en norsk prest og politiker. Sverdrup var ordfører i Balestrand fra 1849 til 1879, og satt på Stortinget fra 1851 til 1876 med unntak av perioden 1871–1873.

Harald Ulrik Sverdrup var bror av Johan Sverdrup.

Sverdrup var født i Sem. Han kom til Leikanger som residerende kapellan i 1845, og ble den første sognepresten i Balestrand i 1849. Han flyttet da inn på Lund prestegård, der han fikk utvidet den forholdsvis lille prestegårdshagen så den ble på over 11 mål. Sverdrup var lidenskapelig opptatt av hagebruk, og plantet trær og busker fra hele verden. Prestegårdens hage var trolig den første forsøksstasjonen for frukt i Sogn. Sverdrups hage dannet grunnlaget for det som i dag er Lunde arboretum i Balestrand.

Sverdrup satt også i fattig- og skolekommisjonen i Balestrand kommune, han var forlikskommissær, sparebankdirektør og medlem i styret for Nordre Bergenhus Dampskibsselskab.

Referanser

 Kilder 
 Harald Ulrik Sverdrup i Sogn og Fjordane fylkesleksikon NRK Sogn og Fjordane

 Eksterne lenker 


Kategori:Stortingsrepresentanter 1851–1853
Kategori:Stortingsrepresentanter 1854–1856
Kategori:Stortingsrepresentanter 1857–1858
Kategori:Stortingsrepresentanter 1859–1861
Kategori:Stortingsrepresentanter 1862–1864
Kategori:Stortingsrepresentanter 1865–1867
Kategori:Stortingsrepresentanter 1868–1870
Kategori:Stortingsrepresentanter 1874–1876
Kategori:Ordførere i Balestrand
Kategori:Personer fra Tønsberg kommune